projecte-aina/catalan_government_crawling huggingface dataset:
El 19 de març de 2015 va tenir lloc a la sala d'actes de l'Escola d'Administració Pública de Catalunya, de 9.30 a 11.30 hores, la jornada que donava a conèixer alguns dels projectes presentats als premis Alfons Ortuño 2014 relacionats amb la transparència i el govern obert.
La directora de l'Escola, Montserrat de Vehí, va presentar l'acte dividit en una ponència d'Alexander Heichlinger, expert en e-govern de l'European Institute of Public Administration de Barcelona, i una taula rodona, moderada per Sandra Lomas Pena, tècnica de la Direcció General de Planificació i Recerca del Departament de Salut i membre de la XIP, Xarxa d'Innovació Pública.
La ponència i la taula havien de servir d'inspiració a altres col·lectius dins i fora de l'Administració, i com a reconeixement del valor de la feina ben feta.
La ponència va explicar algunes bones pràctiques europees i la taula va presentar i debatre experiències pràctiques de govern obert dutes a terme a Catalunya.
La ponència d'Alexander Heichlinger sota el títol Un govern obert o tancat?
Una versi ó i pr à ctiques europees va despertar un notable interès, que es va traduir en nombroses intervencions al final de l'acte, respecte al funcionament i a les possibilitats d'accés i de difusió de les innovacions públiques.
La taula per mostrar projectes de govern obert la constituïen Àngels Salas Alonso, gerent de l'Ajuntament de Sant Feliu de Llobregat, que va presentar una Estratègia global de govern obert, Pere Rodríguez Rodríguez, tècnic de la Gerència de Serveis d'Igualtat i Ciutadania de la Diputació de Barcelona, que va presentar la Dinamització associativa 2.0, i Carles Peidró i Garcia, tècnic de la Unitat d'Assistència a la Planificació i Avaluació de Polítiques Públiques de l'Ajuntament de Sant Boi de Llobregat, que va explicar l' Avaluació de plans de desenvolupament comunitari.
Mireia Plana, cap del Servei de Recerca, Documentació i Publicacions, va cloure l'acte amb un resum de les intervencions i la invitació a participar al blog de l'Escola per fomentar la innovació, el networking i la participació en les bones pràctiques i la millora de les administracions públiques.
Presentació Alexander Heichlinger
Memòries dels projectes de l' Ajuntament de Sant Feliu de Llobregat, de la Diputació de Barcelona i de l' Ajuntament de Sant Boi de Llobregat
L'acte va tenir lloc a la sala annexa de l'Escola d'Administració Pública de Catalunya, de 9.30 a 14 hores, i va donar a conèixer els projectes guardonats als premis Alfons Ortuño 2014.
La directora de l'Escola, senyora Montserrat de Vehí, va presentar l'acte dividit en tres taules rodones, una per a cadascun dels àmbits (organització i recursos humans, gestió pressupostària i transparència, i polítiques sectorials i serveis finalistes) en què es repartien les candidatures presentades.
Les taules havien de servir d'inspiració a altres col·lectius dins i fora de l'Administració, i com a reconeixement del valor de la feina ben feta.
Es van desenvolupar en un to dinàmic, de conversa, i amb la participació activa del públic.
La primera taula, moderada per Juliana Vilert, cap de l'Àrea de Planificació de Recursos Humans i Difusió, del Departament de Governació i Relacions Institucionals, va comptar amb la presència de Rosa Vidal i Planella, Roger Estruch Torras, Alberto del Pozo Ortiz, Georgina Argimon Maza i Sílvia Busquets Montes, per a donar a conèixer els seus projectes i experiències al voltant la racionalització del sector públic instrumental, el sistema d'informació de consum, la selecció del professorat, la gestió i tramitació dels documents del Govern (SIGOV), i la Comunitat de Recursos Humans (CORH) de la Diputació de Barcelona (DIBA).
La segona taula, moderada per Francesc Romagosa Jou, Responsable d'Estudis de l'Àrea de Suport al Desenvolupament de l'Administració electrònica, va comptar amb la presència d'Anna Serra Busquets, Jordi Arderiu Camarasa, i Cristina Garcia, va donar a conèixer les actuacions d'auditoria del Banc de Sang i Teixits, de millora del seguiment del programa d'actuació municipal de Mataró, i del projecte Visc+ de l'AQuAs.
La tercera taula, moderada per Rosa Maria Gallego Español, cap de l'Àrea de Suport al Desenvolupament de l'Administració Electrònica, va comptar amb la presència de Ramon Mora Rosich, Josep Pocurull Esclusa i Eladi Torres Gonzalez, que van exposar com es van desenvolupar el consell de seguiment de la crisi a Molins de Rei, la targeta Barcelona Solidària de l'Ajuntament de Barcelona, i el servei d'atenció ciutadana mitjançant missatgeria mòbil de l'Ajuntament de Mataró.
La senyora Mireia Plana Franch va concloure l'acte amb un resum de les intervencions, i la invitació a assistir a la següent jornada d'estratègies de transparència i govern obert, que tindrà lloc el proper 19 de març de 2015.
Les administracions públiques sovint utilitzen la fórmula concessional per executar i gestionar infraestructures viàries d'interès general (autopistes).
Des de la Llei 8/1972 el concessionari es situa en una posició peculiar entre el mercat privat i l'extensió subjectiva de l'organització administrativa.
El treball té per objecte analitzar la posició de l'Administració vers el sector.
D'una part, l'intervenció administrativa es produeix en el moment de selecció del contractista (dret de la contractació).
D'altra part, la regulació del sector i els seus principis bàsics (equilibri econòmico-financer de l'explotació, fixació de tarifes, normes de qualitat en la prestació) situen a les empreses en una relació intuitu personae amb el seu concedent.
Per validar aquesta hipòtesis de treball, la recerca ha utilitzat el case study en el fallit expedient de concentració econòmica ABERTIS / AUTOSTRADE.
Els resultats s'estructuren en quatre capítols.
En primer lloc s'examinen els règims legals d'Espanya i Itàlia en el sector de les autopistes (capítols I i II).
A Espanya destaca la progressiva independència del gestor privat (desapareix la figura del Delegado del Gobierno) però reneix una potestat d'intervenció en certes operacions a través de l'autorització prevista a l'article 246 de la nova Llei 30/2007 de 30 d'octubre de contractes del sector públic.
A Itàlia, la relació concessional presenta dues característiques típiques: d'una banda l'importància del conveni entre Administració i gestor i de l'altra l'existència d'un regulador sectorial específic.
Si bé l'operació de concentració no presenta una problemàtica especial des del punt de vista de les autoritats de defensa de la competència (capítol III), sí que ha posat de manifest la teoria dels poders implícits de l'Administració en el control dels sectors estratègics (capítol IV) Mitjançant una intrepretació arriscada, els tribunals administratius i el Consell d'Estat italià han fet renèixer una inexistent capacitat d'autorització administrativa de les operacions de concentració en el sector de les autopistes.
El fet que l'Administració pública mantingui un determinat control de les activitats transferides al concessionari i disposi dels mitjans per a garantir la protecció dels seus interessos (tant accions privilegiades com potestats exorbitants de direcció), no semblaria compatible amb una excepció al tractament general de la lliure circulació tal i com l'han definit les instituacions comunitàries, Tot i això, l'inclusió de les empreses concessionàries dins de l'esfera del poder públic és, de fet, l'argumentació que fonamentarà les resolucions judicials i administratives italianes.
La reforma operada pel legislador italià en la Llei 101/2008, de 6 de juny ha estat sorprenentment validada per la Comissió europea.
A la quarta edició dels Premis Alfons Ortuño s'hi han presentat una vintena de projectes desenvolupats per departaments de la Generalitat, ens locals i supramunicipals.
El jurat ha atorgat quatre primers premis i dos accèssits en les categories d'Organització, processos i gestió econòmica, Transparència, bon govern, avaluació i qualitat, Desenvolupament d'equips i persones i Serveis finalistes.
També ha concedit dos premis especials del jurat.
L'acte de lliurament dels premis ha tingut lloc l'11 de novembre de 2018.
Servei de Dades Obertes de la Generalitat de Catalunya, del Departament d'Acció Exterior, Relacions Institucionals i Transparència
Pla de simplificació normativa 2016-2017, del Departament de la Presidència
Traçabilitat GPS de la gestió de les dejeccions ramaderes en temps real, del Departament d'Agricultura, Ramaderia, Pesca i Alimentació.
Pla de simplificació normativa 2016-2017, del Departament de la Presidènci
Pla de difusió d'indicadors de contractació pública mitjançant Visors i Mapes Interactius (VIMI) del Departament de la Vicepresidència i d'Economia i Hisenda.
Eina Sobre Digital del Departament de la Vicepresidència i d'Economia i Hisenda
RESOLUCIÓ per la qual es fa pública les candidatures premiades a la quarta edició dels Premis Alfons Ortuño de l'Escola d'Administració Pública de Catalunya.
RESOLUCIÓ GAH/540/2018, de 20 de març, per la qual s'obre la convocatòria dels Premis Alfons Ortuño de l'Escola d'Administració Pública de Catalunya corresponent a l'any 2018
RESOLUCIÓ GAH/192/2018, de 12 de febrer, per la qual s'aproven les bases reguladores dels Premis Alfons Ortuño de l'Escola d'Administració Pública de Catalunya.
Les inscripcions s'han de gestionar en tots els casos o bé mitjançant ATRI o bé amb el circuit que tinguin establert les persones responsables de formació dels diferents departaments i organismes de la Generalitat, que constitueixen la Comissió tècnica de responsables de formació.
En el cas dels cursos de formació bàsica i d'actualització, només trobareu consultables les dates dels cursos que es duguin a terme a les aules de l'EAPC.
Amb aquesta aplicació els i les alumnes que han fet una petició de participació en alguna activitat formativa del Pla de formació per a l'Administració local poden gestionar el seu expedient acadèmic a distància.
Per mitjà d'aquesta aplicació l'alumnat pot comprovar que les peticions fetes a través del formulari web han arribat correctament, saber en quina situació es troben, veure el seu historial acadèmic a l'EAPC (dades a partir de l'1 de gener de 2005), imprimir certificats, actualitzar les seves dades personals o de contacte i imprimir les factures de les activitats formatives.
L'accés i el registre a "Els meus cursos", el trobareu al web de l'Escola:
L'assistència al curs s'acredita únicament amb la signatura de les llistes, matí i tarda, que estan a disposició de l'alumnat a l'aula.
Aquesta signatura únicament es pot fer el dia que es duu a terme la sessió.
El certificat, un cop generat per l'Escola, el trobareu a l'aplicació "Els meus cursos" on està habilitada la possibilitat d'imprimir-lo o de consultar el motiu pel qual no s'ha expedit.
En els cursos en què el certificat sigui d'assistència i aprofitament, es requerirà a l'alumnat, a més del pagament de la matrícula i l'assistència mínima exigida, la superació de la prova establerta pel professorat.
No serà possible expedir certificats parcials, ja siguin d'assistència o d'aprofitament.
Tampoc serà possible efectuar la prova un cop hagin passat 15 dies des de la finalització del curs.
En cas de no assistir algun dia a la sessió, la documentació lliurada aquell dia estarà a disposició de l'alumnat al Servei de Formació i Selecció per a l'Administració Local
L'Escola d'Administració Pública de Catalunya vol facilitar als estudiants universitaris la col·laboració en el desenvolupament de les seves funcions per tal que l'experiència que assoleixin enriqueixi la seva formació acadèmica i per permetre el coneixement pràctic de l'organització i de l'activitat de l'Administració pública.
RESOLUCIÓ PDA/3505/2019, de 9 de desembre, per la qual s'aproven les bases reguladores per a la concessió de beques de col·laboració per desenvolupar estudis i treballs relacionats amb els diferents àmbits d'actuació de l'Escola d'Administració Pública de Catalunya.
Per a qualsevol consulta en relació a aquesta convocatòria, cal que us poseu en contacte amb nosaltres a través del formulari de contacte, seleccionant el tema "Altres".
Des d'aquest espai podreu accedir a les ofertes de treball de caràcter temporal a l'Escola d'Administració Pública de Catalunya, amb la descripció de les característiques dels llocs de treball i dels seus requisits d'ocupació.
Podeu accedir a la totalitat de les ofertes de treball de caràcter temporal que difonen els departaments de la Generalitat de Catalunya, amb la descripció de les característiques dels llocs de treball i dels seus requisits d'ocupació aquí.
El 2012 és per a l'Escola d'Administració Pública una fita important.
El 2 de juliol ha fet exactament 100 anys que l'Enric Prat de la Riba va publicar les bases per les quals es creava l'anomenada aleshores "Escola de Funcionaris d'Administració Local", i que més tard, un cop passada la dictadura de Primo de Rivera, prendria el nom actual.
Cent anys enrere fou pionera al nostre voltant, ja que esdevingué la segona escola de funcionaris més antiga d'Europa, després de la de Düsseldorf (Alemanya).
En aquesta pàgina web trobareu la informació de tots els actes relacionats amb el Centenari: l'anunci dels que es faran i els continguts dels actes que ja s'hagin fet.
La casa Roger, construïda entre el 1888 i el 1890, és obra de l'arquitecte Enric Sagnier i fou seu, a les primeres dècades del segle XX, de la reconeguda Acadèmia Granados (posteriorment Acadèmia Marshall) del compositor i pianista Enric Granados (Lleida 1867- en mar, Dieppe 1916), que hi habità.
A la façana, una placa sufragada pel Reial Cercle Artístic, obra de l'escultor Borrell Nicolau amb una llegenda d'Apel·les Mestres, commemora des del 1918 aquest fet.
GLORIA DE LA / MÚSICA ESPANYOLA / NESCUT A LLEIDA / A XXVII DE JULIOL /
El 2012, l'any que acabem de començar, és per a l'Escola d'Administració Pública una fita important.
El 2 de juliol farà exactament 100 anys que l'Enric Prat de la Riba va publicar les bases per les quals es creava l'anomenada aleshores "Escola de Funcionaris d'Administració Local", i que més tard, un cop passada la dictadura de Primo de Rivera, prendria el nom actual.
Cent anys enrere fou pionera al nostre voltant, ja que esdevingué la segona escola de funcionaris més antiga d'Europa, després de la de Düsseldorf (Alemanya).
De llavors ençà, l'Escola ha passat per moltes vicissituds, ha romàs tancada per dues dictadures, però ara, com abans, la seva raó de ser —formar una administració tècnicament qualificada per al bon servei dels ciutadans— continua inalterable.
Aquesta efemèride marca, sens dubte, l'actuació de l'Escola tot el 2012.
Ja el 2011 vam fer una sèrie d'actuacions amb vista a la commemoració de l'aniversari, com el trasllat del monòlit del 75è Aniversari, obra de Subirachs, de la vella seu de l'Escola (a l'avinguda Pearson) a l'actual, o com la divulgació del logotip del Centenari a través de la felicitació de Nadal i el calendari electrònic.
A aquestes actuacions, en seguiran unes altres, pensades expressament per a la celebració: taules rodones, jornades de debat sobre el passat, present i futur de l'Escola, conferències, l'edició d'un llibre sobre els cent anys d'història, etc., a més dels actes pròpiament institucionals.
En aquesta pàgina web trobareu la informació de tots els actes relacionats amb el Centenari: l'anunci dels que es faran i els continguts dels actes que ja s'hagin fet.
Esperem que, amb ocasió del Centenari, puguem repensar l'Escola d'Administració Pública de Catalunya i puguem donar-li l'impuls adequat, per tal que, cada vegada més, sia un referent admirat per a millorar la manera de servir el país.
El Centre Comú de Recerca de la Comissió Europea (JRC) ha contractat l'Escola d'Administració Pública de Catalunya (EAPC) per organitzar un camp d'innovació al voltant de la construcció de la identitat dels joves fills de famílies immigrades.
La Comissió Europea ha seleccionat la proposta de l'EAPC en el marc programa de finançament i suport a la recerca Science Meets Parliaments / Science Meets Regions.
Aquest camp d'innovació, previst per al mes d'octubre, forma part del projecte pilot que l'EAPC du a terme amb la Secretaria d'Igualtat, Migracions i Ciutadania (SIMC) de la Generalitat de Catalunya dins el programa EAPC motor de recerca.
L'any 2017 l'Escola va posar en marxa aquest programa amb l'objectiu d'impulsar una recerca sobre la gestió i les polítiques públiques que sigui útil per prendre decisions que donin resposta a reptes socials.
Es tracta d'una recerca clarament orientada a la missió, d'acord amb l'enfocament que es proposa per al nou programa marc de recerca de la Comissió Europea, Horizon Europe.
D'una banda, l'Escola busca el compromís de decisors públics que són propietaris d'un repte social per abordar-lo amb polítiques basades en l'evidència científica.
D'altra banda, vol atraure la comunitat científica a fer la recerca que proporcioni les evidències necessàries per a l'orientació de polítiques sobre aquests reptes socials.
Finalment, hi implica també els altres actors rellevants, a través d'un procés participatiu que aplica la metodologia de recerca i innovació responsables ( responsible research and innovation, RRI) que recomana la Comissió Europea en el programa Science with and for Society del Programa marc de recerca H2020.
El programa EAPC motor de recerca s'ha iniciat amb dos projectes pilot, un dels quals està directament relacionat amb la SIMC, com a propietària del repte, i amb el camp d'innovació que es proposa.
Els camps d'innovació són una metodologia que impulsa el JRC de la Comissió Europea per explorar i definir respostes col·laboratives a reptes socials complexos mitjançant un procés estructurat en diverses fases, que té com a punt central el treball conjunt entre els diversos actors rellevants durant una trobada de dos o més dies.
Un dels elements característics d'aquest procés és el compromís de les entitats propietàries dels reptes per continuar treballant en les solucions proposades pels actors rellevants amb l'objectiu de dur-les a la pràctica i avaluar-ne l'eficàcia.
En el cas del camp d'innovació proposat per l'EAPC, la SIMC preveu tenir en compte les solucions proposades en l'elaboració del futur Pla de ciutadania i de les migracions 2021-2024.
Una representació de l'Escola integrada per la cap del Servei de Recerca, Documentació i Publicacions, Núria Guevara, i la responsable de recerca i publicacions, Elvira Riera, ha participat els dies 6 i 7 de febrer al Parlament Europeu en les sessions de treball per a la posada en marxa dels projectes finançats i assessorats pel JRC en l'actual convocatòria del programa Science Meets Parliaments / Science Meets Regions.
L'objectiu de l'Escola és impulsar recerca participativa per millorar l'Administració i les polítiques públiques
Feu clic en el text " Cursos " del menú superior i trobareu els següents apartats.
Entreu a l'apartat que correspongui al curs al qual us heu d'inscriure:
Feu clic damunt del títol del vostre curs.
Afegiu la clau d'inscripció (que us haurà donat la persona responsable de l'edició) en el requadre blanc que haurà aparegut a la part inferior.
No oblideu fer clic en el botó " Inscriu-me ".
A partir d'ara, cada vegada que entreu a l'Aula virtual amb el vostre usuari i contrasenya us apareixerà el vostre curs ja que la clau només s'inclou la primera vegada.
D'acord amb l'art. 9 de la Llei 4/1987, de 24 de març, reguladora de l'Escola d'Administració Pública de Catalunya, el Consell rector de l'EAPC és l'òrgan competent per aprovar els barems reguladors de les remuneracions de les activitats docents.
Segons el que estableix l'art. 26.2 del Decret 138/2008, de 8 de juliol, d'indemnitzacions per raó del servei, les quanties màximes fixades als barems que aprovi l'Escola d'Administració Pública de Catalunya seran d'aplicació general a l'organització de cursos o activitats de formació en tota l'Administració de la Generalitat de Catalunya.
L'aprovació dels barems s'inicia amb la proposta de l'EAPC, que és fiscalitzada per la Intervenció Delegada, i cal que, amb caràcter previ, la Direcció General de Pressupostos de la Direcció General de Funció Pública n'emeti un informe favorable.
Un cop aquests han estat fiscalitzats i s'han emès els informes favorables, han de ser aprovats pel Consell rector de l'EAPC.
Els deu principis que es presenten a continuació reflecteixen el conjunt de valors, voluntats i postulats que orienten l'estratègia actual de l'Escola d'Administració Pública de Catalunya (EAPC), complementen la seva missió i visió i guien les seves actuacions.
La gènesi d'aquest decàleg és una exemplificació, en si mateixa, d'aquests principis, ja que és resultat d'un procés que s'inicia amb la posada en marxa d'equips de treball transversals, els equips motors, l'any 2016, i que culmina en els debats generats en la realització d'una experiència pilot de formació humanista, Obrint finestres, adreçada a les treballadores i treballadors de l'Escola participants de forma voluntària en els equips motors (equips de treball voluntaris i transversals).
Entre algunes de les conclusions extretes d'aquell procés d'aprenentatge s'apuntà la proposta d'elaborar un decàleg de principis on es sintetitzés el que s'havia treballat a la formació per incorporar-ho i aplicar-ho al corpus estratègic de l'Escola.
A l'hora de posar en marxa els nous equips motors de l'any 2017, se'n va constituir un per treballar específicament aquesta proposta.
L'objectiu de l'equip va ser formulat en els termes següents: "Elaborar un decàleg de principis de l'EAPC on es recullin les aportacions fetes al curs Obrint finestres 2016".
L'Escola d'Administració Pública de Catalunya va optar el 2008 per elaborar i editar els continguts dels cursos virtuals amb un editor de continguts en línia basat en el programari lliure Dokuwiki, que permet actualitzar de manera ràpida i autònoma els cursos sotmesos a freqüents canvis normatius.
El 2008, els continguts dels diferents cursos ja es van publicar en obert amb llicències Creative Commons perquè estiguessin a disposició de tots els empleats públics i dels ciutadans, i d'acord amb el que recomana la UE sobre la transferència del coneixement.
Uns anys desprès, a més, es van publicar en multiformat per a dispositius mòbils.
Fins el 2018, els continguts s'han publicat en una pàgina a l'Aula Virtual amb el nom d' Espai de formació oberta.
Als continguts dels cursos virtuals, s'hi han afegit en els darrers anys continguts de cursos semipresencials, alguns de cursos presencials i enllaços cap als Espais temàtics.
L'augment de materials de formació i consulta en obert, la necessitat d'optimitzar la gestió del sistema de publicació i d'actualitzar el disseny visual ha portat a introduir-hi millores.
Aquestes millores es concreten en un nou entorn de publicació sota el nom de Formació Oberta.
Aquest nou entorn inclou els continguts en obert dels cursos de l'Escola i els sis espais temàtics que hi ha actualment operatius.
L'adreça web ha canviat i els comptadors de visites comencen des de zero aquest 2019.
L'adreça URL de l'antic Espai de formació oberta deixarà de ser operativa en els propers mesos.
Les nostres activitats formatives s'adrecen exclusivament al personal de les administracions públiques catalanes i als alumnes dels màsters i postgraus amb els quals col·labora l'EAPC.
Per inscriure-vos-hi, heu de seguir el procediment establert en cada cas:
En el cas de ser admesos a un curs, us farem arribar una clau d'inscripció i instruccions per poder-hi accedir, o bé hi sereu inscrits per personal de l'EAPC.
L'EAPC actualment no disposa de cursos accessibles per al públic en general, però podeu consultar-ne els continguts i accedir a altres materials formatius a l' espai de formació oberta de l'EAPC.